# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ: 9008**

 **Λιβαδειά 11 /5/2023**

**ΑΠΟΣΠΑΣΜΑ**

Από το πρακτικό της αριθμ.2023-9ης Συνεδρίασης

του Δημοτικού Συμβουλίου Λεβαδέων

Αριθμός απόφασης  **72**

**ΘΕΜΑ** **: Καθορισμός τρόπου χρήσης των χώρων που διατίθενται κατά την προεκλογική περίοδο των εκλογών για την ανάδειξη των μελών του Κοινοβουλίου , για την προβολή τους καθώς και άλλων λεπτομερειών ενόψει των Βουλευτικών Εκλογών της 21ης Μαϊου 2023**

Στη Λιβαδειά σήμερα την 10η Μαϊου 2023, ημέρα Τετάρτη και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **8552/5-5-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 18 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Τσεσμετζής Εμμανουήλ  |
|  |  Μητάς Αλέξανδρος | 2  | Σάκκος Μάριος  |
|  | Δήμου Ιωάννης  | 3  | Γιαννακόπουλος Βρασίδας  |
|  | Αποστόλου Ιωάννης | 4  | Πούλου Γιώτα  |
|  | Νταντούμη Ιωάννα (Απούσα από 1ο -12ο ΘΗΔ) | 5  | Φορτώσης  Αθανάσιος   |
|  | Καράβα Χρυσοβαλάντου Βασιλική (Βάλια) | 6  | Τζουβάρας Νικόλαος  |
|  | Μερτζάνης Κων/νος  | 7  | Καράλης Χρήστος    |
|  |  Σαγιάννης Μιχαήλ  | 8  | Πούλος Ευάγγελος  |
|  | Παπαϊωάννου Λουκάς   |  9 | Κοτσικώνας Επαμεινώνδας     |
|  |  Γαλανός Κων/νος  (Απών από 6ο -20ο ΘΗΔ) | 10  | Μπράλιος Νικόλαος  |
|  | Καπλάνης Κων/νος  | 11 | Καλέα –Καρούζου Ανδρομάχη |  |
|  | Τόλιας Δημήτριος | 12 | Πλιακοστάμος Κων/νος  |
|  | Γερονικολού Λαμπρινή (Απούσα στο 1ο ΘΗΔ)    | 13 | Χέβα Αθανασία (Νάνσυ) |
|  | Αρκουμάνης Πέτρος (Απών από 2ο -20ο ΘΗΔ) | 14  | Σπυρόπουλος Δημοσθένης |
|  | Τσιφής Δημήτριος   |  | Οι οποίοι δεν προσήλθαν |
|  | Aλεξίου Λουκάς (Απών από 2ο -20ο ΘΗΔ) |  | αν και κλήθηκαν νόμιμα |
|  | Καραμάνης Δημήτριος  |  |  |
|  | Τουμαράς Βασίλειος  |  |  |
|  | Κατής Χαράλαμπος   |  |  |
|  |  |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση ήταν απόντες οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. 7204/13-4-2023 πρόσκληση της Προέδρου πλην του Προέδρου της Κοινότητας Κορώνειας κ. Φουντάς Χρήστος ο οποίος παρέστη.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 3Οθέμα της ημερήσιας διάταξης της υπ αριθμ 8552/5-5-2023 πρόσκλησης*,* η κ. Πρόεδρος έθεσε υπόψη των μελών του Δημοτικού Συμβουλίου την υπ΄αριθμ 8517/5-5-2023 εισήγηση της Προϊσταμένης Διοικητικών Υπηρεσιών η οποία αναφέρει τα παρακάτω:

Σύμφωνα με την αριθμ. 8481/15-2-2022 (ΦΕΚ 674/τ.Β) 15-2-2022) απόφαση του Υπουργού Εσωτερικών :

1. Οι εκπρόσωποι των πολιτικών κομμάτων και των συνασπισμών κομμάτων που μετέχουν στις εκλογές συνέρχονται σε κοινή σύσκεψη , με πρόσκληση του δημάρχου , με σκοπό την κατανομή των χώρων προεκλογικής προβολής και τον καθορισμό του τρόπου χρήσης αυτών .

2. Σε περίπτωση που οι εκπρόσωποι των πολιτικών κομμάτων και των συνασπισμών κομμάτων συμφωνήσουν ομόφωνα υπογράφεται πρακτικό που είναι υποχρεωτικό για το δημοτικό συμβούλιο , το οποίο συγκαλείται αμέσως , με μοναδικό θέμα τη διάθεση των δημοτικών χώρων στα κόμματα και στους συνασπισμούς κομμάτων, για την προεκλογική προβολή τους .

3. Αν στη σύσκεψη αυτή , που θα προκαλέσει ο δήμος δεν παρευρεθούν ή δεν συμφωνήσουν τα πολιτικά κόμματα ή οι συνασπισμοί κομμάτων , που μετέχουν στις βουλευτικές εκλογές , το δημοτικό συμβούλιο υποχρεούται να καθορίσει και να διαθέσει από μόνο του τους χώρους , αναλογικά και επί ίσοις όροις .
Με τον όρο «αναλογικά» νοείται , ότι η έκταση των χώρων που διατίθενται θα βρίσκεται σε αντιστοιχία με την δύναμη που είχαν τα πολιτικά κόμματα ή συνασπισμοί κομμάτων στη Βουλή , σύμφωνα με τα αποτελέσματα των τελευταίων εκλογών .
Την Τρίτη 2 Μαίου 2023 κατόπιν της με αρ. πρωτ. 7754/25.04.2023 πρόσκλησης του Δημάρχου Λεβαδέων , συνήλθαν σε κοινή σύσκεψη εκπρόσωποι των πολιτικών κομμάτων , με θέμα την διάθεση δημοτικών χώρων για τις επερχόμενες Βουλευτικές Εκλογές της 21ης Μαίου 2023 και υπέγραψαν Πρακτικό , το οποίο διαβιβάζεται προς το Δημοτικό Συμβούλιο .
Κατόπιν των ανωτέρω , καλείστε να αποφασίσετε σύμφωνα με όσα διαλαμβάνονται στην 8481/15.2.2022 (ΦΕΚ 674/τ.Β/ 15.2.2022) απόφαση του Υπουργού Εσωτερικών.

Ακολούθως η Πρόεδρος έθεσε υπόψη των μελών του Δημοτικού Συμβουλίου το Πρακτικό της 2/5/2023,με το οποίο εκπρόσωποι των πολιτικών κομμάτων και συνασπισμών συνεργαζόμενων κομμάτων σε κοινή σύσκεψη αποφάσισαν περί του καθορισμού του τρόπου χρήσης δημοτικών χώρων που διατίθενται κατά την προεκλογική περίοδο των εκλογών για την ανάδειξητων μελών του Ελληνικού Κοινοβουλίου (21/5/2023) στους συνδυασμούς των υποψηφίων για την προβολή τους καθώς και άλλων λεπτομερειών όπως παρακάτω αναφέρονται:

Λιβαδειά, σήμερα 2 Μαΐου 2023**,** ημέρα Τρίτη και ώρα 12:00, στην αίθουσα συνεδριάσεων στο Παλαιό Δημαρχείο – Πλ. Εθνικής Αντίστασης, κατόπιν της με Α.Π.: 7754/25.04.2023 γραπτή πρόσκληση του Δημάρχου Λεβαδέων κ. Ιωάννη Δ.Ταγκαλέγκα σε εφαρμογή της με Α.Π.: 8481/2022 (ΦΕΚ 674Β/15.2.2022) απόφαση του Υπουργού Εσωτερικών, συνήλθαν σε κοινή σύσκεψη οι εκπρόσωποι των πολιτικών κομμάτων ή των συνασπισμών συνεργαζόμενων κομμάτων με θέμα την κατανομή των χώρων προεκλογικής προβολής και καθορισμό του τρόπου χρήσης αυτών στις επερχόμενες βουλευτικές εκλογές της 21ης Μαΐου 2023 .

Στη σύσκεψη συμμετείχαν εκ μέρους του Δήμου Λεβαδέων, ο Αντιδήμαρχος Διοικητικών και Οικονομικών Υπηρεσιών και αναπληρωτής Δημάρχου κ. Αλέξανδρος Μητάς και οι εκπρόσωποι των πολιτικών κομμάτων, ως κατωτέρω :

1. Κωνσταντίνος Πάτρας, εκπρόσωπος της Νέας Δημοκρατίας
2. Χρήστος Δημητρίου, εκπρόσωπος του ΣΥΡΙΖΑ ΠΣ
3. Δημήτριος Μαυροειδής, εκπρόσωπος του ΠΑΣΟΚ – ΚΙΝΑΛ
4. Ταξιάρχης Μπούκιος, εκπρόσωπος του ΚΚΕ
5. Στυλιανός Καλογήρου, εκπρόσωπος του ΜέΡΑ 25
6. Ηλίας Σκόπας, εκπρόσωπος του ΕΠΑΜ Συμμαχία Ανατροπής

Τα πρακτικά τηρήθηκαν από τους υπαλλήλους του Δήμου : α) Αθανασία Κοϊτσάνου, Προϊσταμένη Διεύθυνσης Διοικητικών Υπηρεσιών και β) Ανδρέα Σταματάκη, Προϊστάμενο του Αυτοτελούς Τμήματος Πολιτισμού, Αθλητισμού και Τουρισμού

Αφού τέθηκε υπόψη στους εκπροσώπους των πολιτικών κομμάτων η υπ’ αριθμ. 8481/2022 (ΦΕΚ 674Β/15.2.2022) Απόφαση του Υπουργού Εσωτερικών με την οποία καθορίζεται ο τρόπος χρήσης των χώρων που διατίθενται κατά την προεκλογική περίοδο στα πολιτικά κόμματα για την προεκλογική προβολή τους καθώς και άλλων λεπτομερειών, στην συνέχεια αναγνώσθηκαν οι σχετικές αιτήσεις οι οποίες έχουν κατατεθεί στο Δήμο Λεβαδέων και συγκεκριμένα :

1. Η αριθμ. πρωτ. 7622/24.4.2023 αίτηση του υποψήφιου βουλευτή Βοιωτίας της Νέας Δημοκρατίας κ. Ανδρέα Κουτσούμπα για τη διάθεση της Κεντρικής Πλατείας Λιβαδειάς την Πέμπτη 18 Μαΐου 2023 και ώρα 20.00 για την προεκλογική ομιλία του.

2. Η αριθμ. 7142/12.4.2023 αίτηση του κ. Στυλιανού Καλογήρου εκπροσώπου του ΜέΡΑ 25, για τη διάθεση της αίθουσας του Δημοτικού Συμβουλίου την Τετάρτη 10 Μαΐου και ώρα 19.00 : 21.00, για προεκλογική συγκέντρωση εκπροσώπου του ΜέΡΑ 25.

3. Η αριθμ 7394/20.4.2023 αίτηση του κ. Ηλία Σκόπα εκπροσώπου του ΕΠΑΜ – Συμμαχία Ανατροπής για τη διάθεση του Θολωτού της Κρύας Σάββατο 6 Μαΐου 2023 και ώρα 18.00- 22.00 για την προεκλογική συνάντηση και ανακήρυξη των υποψήφιων Βουλευτών του συνδυασμού.

- Στη συνέχεια το λόγο πήραν οι κ.κ. Στ. Καλογήρου και Ηλ. Σκόπας, οι οποίοι δήλωσαν ότι αποσύρουν τις προαναφερόμενες αιτήσεις τους.

-Κατόπιν το λόγο πήρε ο κ.Ταξιάρχης Μπούκιος, εκπρόσωπος του Κ.Κ.Ε ό οποίος είπε ότι αιτείται τη διάθεση του χώρου της Κεντρικής Πλατείας την Πέμπτη 11 Μαΐου 2023και ώρα 20.00 για την πραγματοποίηση της κεντρικής προεκλογικής συγκέντρωσης.

-Ο εκπρόσωπος του ΠΑΣΟΚ-ΚΙΝΑΛ, κ. Δημήτριος Μαυροειδής, παίρνοντας το λόγο αιτήθηκε τη διάθεση χώρου στο πεζόδρομο της οδού Μπουφίδου έμπροσθεν του κινηματογράφου «ΦΙΛΙΠΠΟΣ » την Τρίτη 16 Μαΐου 2023 και ώρα 19.30 για προεκλογική συγκέντρωση ομιλίας .

- Κατόπιν παίρνοντας το λόγο ο εκπρόσωπος του **ΣΥΡΙΖΑ ΠΣ**, κ. Χρήστος Δημητρίου είπε ότι για το Σύριζα Προοδευτική Συμμαχία η έκφραση της λαϊκής βούλησης πρέπει να είναι ανόθευτη χωρίς περιορισμούς και χωρίς αποκλεισμούς και όλα τα κόμματα πρέπει να έχουν το δικαίωμα να εκφράσουν και να ενημερώσουν το λαό με τον τρόπο που αυτά έχουν αποφασίσει και συνεχίζοντας αιτήθηκε τη διάθεση του χώρου στην συμβολή του πεζόδρομου της οδού Μπουφίδου και της οδού Χριστοδούλου την Παρασκευή 12 Μαΐου 2023 και ώρα 19.30 για προεκλογική συγκέντρωση ομιλίας.

 Στην συνέχεια αναφορικά με την τοποθέτηση περιπτέρων και τραπεζιών για τη διάθεση προεκλογικού υλικού εκφράστηκαν από τους εκπροσώπους των πολιτικών κομμάτων τα παρακάτω αιτήματα :

-Από τον εκπρόσωπο του ΜέΡΑ 25, σύμφωνα και με τη σχετική αριθμ. 7140/12.4.2023 αίτηση του, η διάθεση χώρου στη Κεντρική Πλατεία Λιβαδειάς για την τοποθέτηση ενός καλαίσθητου περιπτέρου 2Χ2Χ2, για χρονικό διάστημα από 12/5/2023 ως 21/5/2023 , όπως επίσης για το ίδιο χρονικό διάστημα χώρος στην περιοχή της Κρύας για την τοποθέτηση ενός τραπεζιού για διάθεση προεκλογικού υλικού.

- Από τον εκπρόσωπο της Νέας Δημοκρατίας, η διάθεση χώρου στην Κεντρική Πλατεία Λιβαδειάς προκειμένου να τοποθετηθεί τραπέζιγια διάθεση προεκλογικού υλικού.

- Από τον εκπρόσωπο του ΣΥΡΙΖΑ ΠΣ**,** η διάθεση χώρου στην έναρξη του πεζόδρομου της οδού Μπουφίδου δίπλα στην Εθνική Τράπεζα προκειμένου να τοποθετηθεί ένα τραπέζιγια τη διάθεση του προεκλογικού υλικού .

- Από τον εκπρόσωπο του ΠΑΣΟΚ – ΚΙΝΑΛ, η διάθεση χώρου στο πεζόδρομο της οδού Μπουφίδου και συγκεκριμένα στο κενό χώρο μεταξύ της Εθνικής Τράπεζας και του Φαρμακείου «Πολυτάρχου», προκειμένου να τοποθετηθεί ένα τραπέζι για τη διάθεση του προεκλογικού υλικού.

- Από τον εκπρόσωπο του Κ.Κ.Ε, η διάθεση χώρου στο κάτω μέρος της Κεντρικής Πλατείας Λιβαδειάς, μπροστά από το εν λειτουργία περίπτερο για την τοποθέτηση τραπεζιού για τη διάθεση προεκλογικού υλικού για το χρονικό διάστημα από 3/5/2023 έως 21/5/2023 και για το ίδιο χρονικό διάστημα η διάθεση χώρου στη περιοχή της Κρύας δίπλα στον « Νερόμυλο ».

- Από τον εκπρόσωπο του ΕΠΑΜ Συμμαχία Ανατροπής η διάθεση χώρου στην Κεντρική Πλατεία Λιβαδειάς για την τοποθέτηση ενός τραπεζιού καθώς και στη περιοχή της Κρύας δίπλα από το άγαλμα του Αθανασίου Διάκου για την τοποθέτηση τραπεζιού για τη διάθεση προεκλογικού υλικού.

 Στη συνέχεια το λόγο έλαβε ο κ. Μπούκιος, εκπρόσωπος του Κ.Κ.Ε, ο οποίος είπε ότι όσον αφορά το ζήτημα της απαγόρευσης ανάρτησης πανό ή αεροπανό και της αφισοκόλλησης, βρίσκει το κόμμα του αντίθετο με το εξής σκεπτικό: *«Κατ’ αρχάς θεωρούμε ότι η ελεύθερη διακίνηση ιδεών δεν εξασφαλίζεται από τέτοιους νόμους και θέλω να πω ένα χαρακτηριστικό παράδειγμα. Όπως ο νόμος που αναφέρει την ισότιμη προβολή των κομμάτων ανάλογα με το ποσοστό τους από τα τηλεοπτικά μέσα, ο νόμος δεν εφαρμόζεται τουλάχιστον όσον αφορά εμάς. Αυτό το αναφέρουν και τα επίσημα στοιχεία του Επίσημου Ραδιοτηλεοπτικού Συμβουλίου. Αφορά όχι μόνο τα ιδιωτικά αλλά και τα κρατικά κανάλια. Ο νόμος καταστρατηγείται και ως εκ τούτου προκύπτει ένας ιδιότυπος αποκλεισμός για εμάς. Από εκεί και πέρα για να μιλάμε ξεκάθαρα το Κόμμα μας δεν διαθέτει τους χώρους, τα κεφάλαια και ούτε υποστηρίζεται από το κεφάλαιο, ούτε έχει τους μηχανισμούς που έχουν κάποια άλλα κόμματα για να προβάλλουν και να επιβάλλουν τις θέσεις τους και τις απόψεις τους .»*

Παίρνοντας το λόγο ο κ. Μαυροειδής, εκπρόσωπος του ΠΑΣΟΚ – ΚΙΝΑΛ αναφορικά με την απαγόρευση ανάρτησης πανό ή αεροπανό και της αφισοκόλλησης είπε τα εξής: « *Αναρωτιέμαι έχει νόημα το προαναφερόμενο θέμα όταν δεν μπορούμε να το αλλάξουμε; Δηλαδή να καταγραφούν οι διαφωνίες επί των όσων καθορίζονται σε μια υπουργική απόφαση; Δεν είμαστε ούτε αρμόδιο όργανο ούτε μπορούμε να το αλλάξουμε. Είμαστε αναρμόδιοι να αποφασίσουμε. Και σε εμάς δεν αρέσει ο νόμος και θέλουμε να κολλήσουμε αφίσες και να βάλουμε πανό, αλλά είναι αντίθετο με το νόμο. Επειδή κατάλαβα από τον εκπρόσωπο του ΚΚΕ ότι θέλουν πανό και αφίσες, άρα συμφωνεί να βάλουν όλα τα κόμματα αφίσες, άρα αν μας παίζουν τα συστήματα πάλι με τα πανό έχουμε πλεονέκτημα. Το θέμα σας λοιπόν είναι να υπάρχει ισοτιμία στη προβολή ή μια διαφωνία η οποία θα καταγραφεί. Γιατί αν καταστρατηγείται ο νόμος, μας λέτε να καταστρατηγήσουμε άλλον έναν.*

Στη συνέχεια ο κ. Δημητρίου εκπρόσωπος του ΣΥΡΙΖΑ ΠΣ πριν τη τοποθέτησή του επί του ανωτέρω θέματος, έκανε την ερώτηση εάν ο Δήμος έχει προβλέψει ή διαθέτει σταθερά πλαίσια για την προβολή των κομμάτων και αφού έλαβε την απάντηση ότι ο Δήμος δεν διαθέτει μόνιμα σταθερά πλαίσια ώστε να χρησιμοποιηθούν για προεκλογική προβολή των κομμάτων, αλλά μπορεί να διαθέσει τα πλαίσια στις στάσεις των λεωφορείων για τη τοποθέτηση υλικού προβολής των κομμάτων, είπε τα εξής : *«Θεωρώ ότι η προπαγάνδιση των προεκλογικών εκδηλώσεων πρέπει να είναι ελεύθερη. Και εμείς θα χρησιμοποιήσουμε αεροπανό το οποίο θα τοποθετηθεί με δική μας ευθύνη 1-2 ημέρες πριν την κεντρική πολιτική εκδήλωση και θα κάνουμε αφισοκόλληση να ενημερώσουμε τον λαό για την κεντρική πολιτική εκδήλωση. Και συμφωνούμε και με τη χρήση από τα άλλα πολιτικά κόμματα και δεν νομίζω ότι ο νόμος είναι ευαγγέλιο και να κάνουμε χρήση αυστηρά των διατάξεων που ο κ. Βορίδης έχει υιοθετήσει .»*

-Παίρνοντας το λόγο ο κ. Πάτρας, εκπρόσωπος της Νέας Δημοκρατίας είπε τα εξής: *«Εδώ μαζευτήκαμε για να πάρουμε κάποιες αποφάσεις βάσει των διατάξεων και των νόμων που υπάρχουν. Εάν δεν θέλουμε να εφαρμόσουμε αυτούς τους νόμους είτε ο Δήμος θα πρέπει να τους εφαρμόσει, διαφορετικά δεν υπάρχει κάποιος λόγος να βρισκόμαστε εδώ πέρα. Εδώ ήρθαμε και ζητήσαμε ο καθένας μας συγκεκριμένα πράγματα. Αν θέλουμε να καταστρατηγήσουμε τους νόμους όπως είπε ο κ. Δημητρίου ή όπως είπε ο κ. Μπούκιος και να πάμε να βάλουμε αεροπανό και να κολλήσουμε αφίσες, με συγχωρείτε αλλά δεν υπάρχει κάποιος λόγος να βρισκόμαστε εδώ .»*

*-* Ο κ. Σκόπας, εκπρόσωπος του ΕΠΑΜ Συμμαχία Ανατροπής είπε ότι συμφωνεί με την πρόταση του ΚΚΕ γιατί όντως υπάρχει αποκλεισμός, και να μην κρυβόμαστε πίσω από το δάχτυλο μας. Υπάρχει αποκλεισμός από τις τηλεοράσεις και από τα άλλα ΜΜΕ και καταλήγοντας είπε ότι και αεροπανό θα τοποθετηθούν και θα κολληθούν αφίσες και συνθήματα θα γραφούν.

-Ο κ.Μαυροειδής, εκπρόσωπος του ΠΑΣΟΚ-ΚΙΝΑΛ σε αυτό το σημείο είπε ότι και αυτός συμφωνεί, αλλά το τι θα κάνει ο καθένας ιδιωτικά δεν πρέπει να καταγραφεί στο πρακτικό εδώ σε μια επιτροπή που δεν το αποφασίζει αυτό.

- Ο κ. Μπούκιος, εκπρόσωπος του ΚΚΕ έλαβε το λόγο και είπε ότι οφείλουμε να εκφράσουμε τη διαφωνία μας και να καταγραφεί.

- Παρεμβαίνοντας ο κ. Μητάς, εκπρόσωπος του Δήμου είπε ότι θα καταγραφούν όλες οι απόψεις και οι διαφωνίες, αλλά σας πολίτες αυτής της πόλης θα πρέπει να σεβαστούμε τους χώρους της.

-Ο κ. Μαυροειδής εκπρόσωπος του ΠΑΣΟΚ-ΚΙΝΑΛ έκανε την εξής επισήμανση: «*Δεν είναι επίσημη γραμμή του κόμματος η καταστρατήγηση του νόμου και το τι θα κάνει ο καθένας ιδιωτικά είναι άλλο θέμα. Εμείς σαν ΠΑΣΟΚ είμαστε αντίθετοι. Τώρα εάν πάει ένας βουλευτής και κάνει αφισοκόλληση δεν είναι υπεύθυνο το κόμμα για τον οποιονδήποτε τι θα κάνει. Βασικό είναι να τηρηθεί ο νόμος και πρέπει να τηρείται από όλους. Αυτό είναι ισονομία. Δεν είναι αντικείμενο συζήτησης η εφαρμογή του Νόμου.»*

Κατόπιν της ανωτέρω διαλογικής συζήτησης, από τους εκπροσώπους των κομμάτων

**Συμφωνήθηκαν ομόφωνα τα παρακάτω :**

**Α**. Η διάθεση των κατωτέρω χώρων

* Η διάθεση του χώρου της **Κεντρικής Πλατείας Λιβαδειάς** (Πλατεία Εθνικής Αντίστασης) **την Πέμπτη 18 Μαΐου 2023 και ώρα 20.00** για την προεκλογική ομιλία του υποψήφιου βουλευτή Βοιωτίας της **Νέας Δημοκρατίας** **κ. Ανδρέα Κουτσούμπα.**
* Η διάθεση του χώρου της **Κεντρικής Πλατείας** **Λιβαδειάς** (Πλατεία Εθνικής Αντίστασης)την **Πέμπτη 11 Μαΐου 2023 και ώρα 20.00** για την πραγματοποίηση της κεντρικής προεκλογικής συγκέντρωσης του **Κουμουνιστικού Κόμματος Ελλάδας**.
* Η διάθεση του χώρου **στο πεζόδρομο της οδού Μπουφίδου** έμπροσθεν του κινηματογράφου « ΦΙΛΙΠΠΟΣ » την **Τρίτη 16 Μαΐου 2023 και ώρα 19.30** για προεκλογική συγκέντρωση –ομιλία του **ΠΑΣΟΚ-ΚΙΝΑΛ**.
* Η διάθεση του χώρου  **στη συμβολή του πεζόδρομου** της οδού **Μπουφίδου** και της **οδού Χριστοδούλου** την **Παρασκευή 12 Μαΐου 2023 και ώρα 19.30** για προεκλογική συγκέντρωση-ομιλίας του **ΣΥΡΙΖΑ ΠΣ**.
* Η διάθεση χώρου στη **Κεντρική Πλατεία Λιβαδειάς** για την τοποθέτηση ενός καλαίσθητου **περιπτέρου 2Χ2Χ2**, για χρονικό διάστημα από 12/5/2023 ως 21/5/2023, όπως επίσης για το ίδιο χρονικό διάστημα χώρος **στην περιοχή της Κρύας** για την τοποθέτηση ενός τραπεζιού για την προεκλογική προβολή του κόμματος **ΜέΡΑ25**.
* Η διάθεση χώρου στην **Κεντρική Πλατεία Λιβαδειάς** προκειμένου να τοποθετηθεί **τραπέζι** για διάθεση προεκλογικού υλικού και προβολή του κόμματος της **Νέας Δημοκρατίας.**
* Η διάθεση χώρου στην έναρξη του πεζόδρομου της οδού **Μπουφίδου δίπλα στην Εθνική Τράπεζα** προκειμένου να τοποθετηθεί ένα **τραπέζι** για τη διάθεση του προεκλογικού υλικού και την προβολή του κόμματος  **ΣΥΡΙΖΑ ΠΣ.**
* Η διάθεση χώρου στο πεζόδρομο της οδού Μπουφίδου και συγκεκριμένα στο **κενό χώρο μεταξύ της Εθνικής Τράπεζας** και του **Φαρμακείου** «Πολυτάρχου», προκειμένου να τοποθετηθεί ένα τραπέζι για τη διάθεση του προεκλογικού υλικού και την προβολή του κόμματος  **ΠΑΣΟΚ – ΚΙΝΑΛ.**
* Η διάθεση χώρου στο κάτω μέρος της **Κεντρικής Πλατείας** **Λιβαδειάς**, **μπροστά** από το εν λειτουργία **περίπτερο** για την τοποθέτηση τραπεζιού για τη διάθεση προεκλογικού υλικού για το χρονικό διάστημα από 3/5/2023 έως 21/5/2023 και για το ίδιο χρονικό διάστημα η διάθεση χώρου στη **περιοχή της Κρύας δίπλα στον «Νερόμυλο**» για την προεκλογική προβολή **του Κ.Κ.Ε.**
* Η διάθεση χώρου στη **Κεντρική Πλατεία** **Λιβαδειάς** για την τοποθέτηση ενός τραπεζιού καθώς και στη **περιοχή της Κρύας δίπλα από το άγαλμα του Αθανασίου Διάκου** για την τοποθέτηση τραπεζιού για τη διάθεση προεκλογικού υλικού και την προβολή του κόμματος **ΕΠΑΜ Συμμαχία Ανατροπής.**

**Β.** Η διάθεση των πλαισίων στις στάσεις λεωφορείων για την τοποθέτηση υλικού για την προεκλογική προβολή των πολιτικών κομμάτων.

Συντάσσεται το πρακτικό αυτό και έπονται οι υπογραφές των εκπροσώπων των πολιτικών κομμάτων

**Εκ μέρους του Δήμου Εκπρόσωποι πολιτικών κομμάτων**

**Ο Αντιδήμαρχος Λεβαδέων**

1. **Κωνσταντίνος Πάτρας**
2. **Χρήστος Δημητρίου**
3. **Δημήτριος Μαυροειδής**
4. **Ταξιάρχης Μπούκιος**

**Στυλιανός Καλογήρου**

**Ηλίας Σκόπας**

**Αλέξανδρος Μητάς**

Στη συνέχεια ο Αντιδήμαρχος Διοικητικών Υπηρεσιών του Δήμου ενημέρωσε το Σώμα ότι κατατέθηκαν στο Δήμο αιτήσεις των εκπροσώπων των κομμάτων ΚΚΕ και ΣΥΝΑΣΠΙΣΜΟΣ ΠΣ με αριθμό πρωτ. 8871/10-5-2023 και 8885/10-5-2023 αντίστοιχα με τις οποίες αιτούνται τα παρακάτω:

* Τη διάθεση του χώρου της **Κεντρικής Πλατείας** **Λιβαδειάς** (Πλατεία Εθνικής Αντίστασης) **αντί της**  **Πέμπτης 11 Μαΐου 2023 και ώρα 20.00** το Σάββατο 13 **Μαΐου 2023 και ώρα 20.30** για την πραγματοποίηση της κεντρικής προεκλογικής συγκέντρωσης του **Κουμουνιστικού Κόμματος Ελλάδας**.
* Τη διάθεση του χώρου της **Κεντρικής Πλατείας** **Λιβαδειάς** (Πλατεία Εθνικής Αντίστασης) **την Παρασκευή 12 Μαΐου 2023 και ώρα 19:00 έως και 22:00 αντί του χώρου στη συμβολή του πεζόδρομου** της οδού **Μπουφίδου** και της **οδού Χριστοδούλου** την **Παρασκευή 12 Μαΐου 2023 και ώρα 19.30** για προεκλογική συγκέντρωση-ομιλία του **ΣΥΡΙΖΑ ΠΣ**.

Το Δημοτικό Συμβούλιο αποδέχθηκε τα παραπάνω σχετικά αιτήματα και τροποποιεί το από 2/5/2023 σε ότι αφορά τα δυο παραπάνω αιτήματα.

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»
* την υπ΄αριθμ 8517/5-5-2023 εισήγηση της Δ/νσης Διοικητικών Υπηρεσιών του Δήμου που είχε διανεμηθεί
* Την υπ΄αριθμ.8481/15-2-2022 (ΦΕΚ 674/τ.Β/15-2-2022) Απόφαση του ΥΠ.ΕΣ.
* το από 2-5-2023 Πρακτικό της διακομματικής επιτροπής.
* Τις υπ΄αριθμ 8871/10-5-2023 και 8885/10-5-2023 αιτήσεις των πολιτικών κομμάτων ΚΚΕ και ΣΥΡΙΖΑ ΠΣ
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει το από 2/5/2023 Πρακτικό της κοινής σύσκεψης των εκπροσώπων των πολιτικών κομμάτων ή των συνασπισμών συνεργαζομένων κομμάτων σχετικά με τον καθορισμό των χώρων που διατίθενται κατά την προεκλογική περίοδο για την προβολή τους ενόψει των βουλευτικών εκλογών της 21ης Μαϊου 2023 , όπως αυτό τροποποιήθηκε με βάση τα δυο αιτήματα που κατατέθηκαν μετά την κοινή σύσκεψη και από το οποίο προκύπτουν τα παρακάτω :**

**Α**. Η διάθεση των κατωτέρω χώρων

* Η διάθεση του χώρου της **Κεντρικής Πλατείας Λιβαδειάς** (Πλατεία Εθνικής Αντίστασης) **την Πέμπτη 18 Μαΐου 2023 και ώρα 20.00** για την προεκλογική ομιλία του υποψήφιου βουλευτή Βοιωτίας της **Νέας Δημοκρατίας** **κ. Ανδρέα Κουτσούμπα.**
* Η διάθεση του χώρου της **Κεντρικής Πλατείας** **Λιβαδειάς** (Πλατεία Εθνικής Αντίστασης)το Σάββατο 13 **Μαΐου 2023 και ώρα 20.30** για την πραγματοποίηση της κεντρικής προεκλογικής συγκέντρωσης του **Κουμουνιστικού Κόμματος Ελλάδας**.
* Η διάθεση του χώρου **στο πεζόδρομο της οδού Μπουφίδου** έμπροσθεν του κινηματογράφου « ΦΙΛΙΠΠΟΣ » την **Τρίτη 16 Μαΐου 2023 και ώρα 19.30** για προεκλογική συγκέντρωση –ομιλία του **ΠΑΣΟΚ-ΚΙΝΑΛ**.
* Η διάθεση του χώρου του χώρου της **Κεντρικής Πλατείας** **Λιβαδειάς** (Πλατεία Εθνικής Αντίστασης) **την Παρασκευή 12 Μαΐου 2023 και ώρα 19:00 έως και 22:00** για προεκλογική συγκέντρωση-ομιλία του **ΣΥΡΙΖΑ ΠΣ**.
* Η διάθεση χώρου στη **Κεντρική Πλατεία Λιβαδειάς** για την τοποθέτηση ενός καλαίσθητου **περιπτέρου 2Χ2Χ2**, για χρονικό διάστημα από 12/5/2023 ως 21/5/2023, όπως επίσης για το ίδιο χρονικό διάστημα χώρος **στην περιοχή της Κρύας** για την τοποθέτηση ενός τραπεζιού για την προεκλογική προβολή του κόμματος **ΜέΡΑ25**.
* Η διάθεση χώρου στην **Κεντρική Πλατεία Λιβαδειάς** προκειμένου να τοποθετηθεί **τραπέζι** για διάθεση προεκλογικού υλικού και προβολή του κόμματος της **Νέας Δημοκρατίας.**
* Η διάθεση χώρου στην έναρξη του πεζόδρομου της οδού **Μπουφίδου δίπλα στην Εθνική Τράπεζα** προκειμένου να τοποθετηθεί ένα **τραπέζι** για τη διάθεση του προεκλογικού υλικού και την προβολή του κόμματος  **ΣΥΡΙΖΑ ΠΣ.**
* Η διάθεση χώρου στο πεζόδρομο της οδού Μπουφίδου και συγκεκριμένα στο **κενό χώρο μεταξύ της Εθνικής Τράπεζας** και του **Φαρμακείου** «Πολυτάρχου», προκειμένου να τοποθετηθεί ένα τραπέζι για τη διάθεση του προεκλογικού υλικού και την προβολή του κόμματος  **ΠΑΣΟΚ – ΚΙΝΑΛ.**
* Η διάθεση χώρου στο κάτω μέρος της **Κεντρικής Πλατείας** **Λιβαδειάς**, **μπροστά** από το εν λειτουργία **περίπτερο** για την τοποθέτηση τραπεζιού για τη διάθεση προεκλογικού υλικού για το χρονικό διάστημα από 3/5/2023 έως 21/5/2023 και για το ίδιο χρονικό διάστημα η διάθεση χώρου στη **περιοχή της Κρύας δίπλα στον «Νερόμυλο**» για την προεκλογική προβολή **του Κ.Κ.Ε.**
* Η διάθεση χώρου στη **Κεντρική Πλατεία** **Λιβαδειάς** για την τοποθέτηση ενός τραπεζιού καθώς και στη **περιοχή της Κρύας δίπλα από το άγαλμα του Αθανασίου Διάκου** για την τοποθέτηση τραπεζιού για τη διάθεση προεκλογικού υλικού και την προβολή του κόμματος **ΕΠΑΜ Συμμαχία Ανατροπής.**

**Β.** Η διάθεση των πλαισίων στις στάσεις λεωφορείων για την τοποθέτηση υλικού για την προεκλογική προβολή των πολιτικών κομμάτων.

**Γ.** Η εγκατάσταση από την τεχνική Υπηρεσία του Δήμου κατόπιν αίτησης από τους ενδιαφερόμενους μιας μικρής εξέδρας για τη διεξαγωγή προεκλογικών ομιλιών .

Πέραν των παραπάνω :

Απαγορεύεται η ανάρτηση πανώ ή αεροπανώ και πάσης φύσεως όμοιων αντικείμενων πάνω από δρόμους, πλατείες και λοιπούς χώρους. Στην απαγόρευση αυτή διαφώνησε ο εκπρόσωπος του ΚΚΕ και πρόσθεσε ότι η τοποθέτηση αφισών θα πρέπει να γίνεται σε σημεία που δεν θα προκαλούν ζημία σε περιουσίες ιδιωτών.

Απαγορεύεται η χρήση πλαστικών σημαιών και γενικά προεκλογικού διαφημιστικού υλικού, από πλαστική ύλη, επειδή το υλικό αυτό δεν είναι ανακυκλώσιμο και επιβαρύνει το περιβάλλον. Επίσης, απαγορεύεται η χρήση χρωστικών ουσιών, όπως σπρέι χρώματα κ.λ.π., και η αναγραφή συνθημάτων στις εξωτερικές επιφάνειες δημοσίων ή ιδιωτικών χώρων, όπως και σε χώρους που καθορίζονται από τις διατάξεις τους άρθρου 2 του ν. 2946/2001, όπως ισχύει.

Απαγορεύεται η χρήση διαφημιστικών τρύκ, γιατί η μαζική ρίψη τους συμβάλλει στη ρύπανση των πόλεων και χωριών και καθίσταται έτσι προβληματικός ο καθορισμός των φρεατίων.

Τα κόμματα οφείλουν να φροντίζουν για την ευπρεπή εμφάνιση των χώρων που τους διατέθηκαν με την περισυλλογή των αφισών και τον καθαρισμό των χώρων από τις κολλητικές ουσίες, αφίσες κ.λ.π.

 **Η παρούσα απόφαση πήρε τον αριθμό 72/2023**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Δήμου Ιωάννης  |  |
| 4 |  | Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Μερτζάνης Κων/νος  |   |
| 6 |  | Σαγιάννης Μιχαήλ  |  |
| 7 |  | Παπαϊωάννου Λουκάς |  |
| 8 |  | Γαλανός Κων/νος |  |
| 9 |  | Καπλάνης Κων/νος |  |
| 10 |  | Τόλιας Δημήτριος |  |
| 11 |  | Γερονικολού Λαμπρινή |  |
| 12 |  | Τσιφής Δημήτριος   |  |
| 13 |  | Αλεξίου Λουκάς |  |
| 14 |  | Καραμάνης Δημήριος |  |
| 15 |  | Τουμαράς Βασίλειος |  |
| 16 |   | Κατής Χαράλαμπος  |  |
|   |  |  |  |